《书董生玉几山房图》
明代·温纯

玉几去天才尺五，何缘耸立君之户。松桧为垣草为堂，閒窥科蚪穷今古。

朅来啸傲天之涯，酒酣落笔走龙蛇。弹铗羞为孟尝客，无鱼甘自老京华。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。